NACIONALINĖ ŠVIETIMO AGENTŪRA

KVIETIMAS Į RINKOS KONSULTACIJĄ DĖL
MOKINIŲ SKAITYMO GEBĖJIMŲ TOBULINIMO PRIEMONIŲ 
1–4 KLASĖMS PIRKIMO
Europos Sąjungos lėšomis ir bendrojo finansavimo lėšomis finansuojamas projektas „Galimybių mokykla“

Nacionalinė švietimo agentūra (toliau – Perkančioji organizacija, PO), vadovaudamasi Lietuvos Respublikos viešųjų pirkimų įstatymo (toliau – VPĮ) 27 straipsniu ir kvalifikacijos tobulinimo programos parengimo ir įgyvendinimo paslaugų (toliau –  Paslaugos) pirkimui, kviečia nepriklausomus ekspertus, institucijas ir (ar) kitus dalyvius (toliau – Tiekėjas) dalyvauti rinkos konsultacijoje.
Rinkos konsultacijos objektas: įsigyti mokinių skaitymo gebėjimų tobulinimo priemones 1-4 klasėms (toliau – Viešasis pirkimas).
Rinkos konsultacijos tikslas: gauti rinkos dalyvių nuomonę dėl Viešojo pirkimo techninės specifikacijos, sudaryti sąlygas rinkos dalyviams teikti pastabas ir siūlymus Viešojo pirkimo techninei specifikacijai, kvalifikacijos reikalavimams, galimiems pasiūlymų vertinimo kriterijams ir nustatyti potencialią Paslaugų kainą. 
Rinkos konsultacija nėra skelbimas apie Pirkimą ar išankstinis skelbimas apie Viešąjį pirkimą. Šios Rinkos konsultacijos skelbimu dalyviai nėra kviečiami varžytis dėl Viešojo pirkimo sutarties.
Dalyvavimas Rinkos konsultacijoje yra neatlygintinas, nesuteikiantis pirmenybinio statuso dalyvaujant Viešajame pirkime. Jokios išlaidos dalyviams neatlyginamos, kompensacijos nemokamos, dalyvavimas Rinkos konsultacijoje neturi įtakos ir nesuteikia dalyviui prioriteto / pirmenybės viešuosiuose pirkimuose, kurie bus skelbiami ateityje, ar jų rezultatams. Vadovaujantis VPĮ 27 str. 3 d. ir 4 d., Rinkos konsultacijos dalyviai, nepažeidžiant visų Viešajame pirkime dalyvaujančių teisių ir konkurencijos, nepraranda teisės dalyvauti Pirkimuose.
Konsultacijos būdas: konsultacija vykdoma Centrinės viešųjų pirkimų informacinės sistemos (toliau – CVP IS) priemonėmis Viešųjų pirkimų tarnybos nustatyta tvarka. Rinkos dalyviai kviečiami ne vėliau kaip iki 2025 m. gruodžio 2 d. 10 val. teikti atsakymus į pateiktus klausimus, savo siūlymus, pastabas ir rekomendacijas, taip pat el. paštu jolanta.pavlovskiene@nsa.smsm.lt., jovita.balciuniene@nsa.smsm.lt
Perkančioji organizacija, skelbdama Viešąjį pirkimą, neįsipareigoja atsižvelgti į visus pateiktus tiekėjų siūlymus, pastabas ir įžvalgas.
Siekdami tinkamai pasiruošti Viešajam pirkimui, prašome, kad rinkos dalyviai atsakytų į šiuos klausimus:
Lentelė Nr. 1. Klausimai rinkos dalyviams
	Eil. Nr.
	Klausimas
	Tiekėjo atsakymas

	1. 
	Kokias sąlygas papildomai siūlytumėte įtraukti į techninę specifikaciją arba kurių reikėtų atsisakyti?
	

	2. 
	Kokius kvalifikacinius reikalavimus siūlytumėte taikyti pirkime?
	

	3. 
	Ar jūsų įmonė, galėtų aprūpinti maždaug 6000 pradinių klasių (1–4 klasės) komplektuojamu knygų rinkiniu?
	

	4. 
	Ar jūsų įmonė, esant poreikiui, galėtų papildomai išleisti šiuo metu siūlomus leidinius (ar jų dalį)?

	

	5. 
	Ar jūsų įmonė galėtų pasiūlyti techninius sprendimus (pvz., rekomendacines rinkinių formavimo sistemas, katalogus, skaičiuokles ar kitas priemones), kurie padėtų mokykloms suformuoti 5 knygų krepšelį neviršijant numatytos maksimalios vertės?
	

	6. 
	Ar matote poreikį detalizuoti tam tikrus techninius ar kokybinius reikalavimus? Jei taip, kokius?
	

	7. 
	Kokie minimalūs turėtų būti terminai, kad galėtumėte tinkamai pasirengti ir įgyvendinti sutartį?
	

	8. 
	Kokių kitų pastebėjimų ar pasiūlymų turite dėl techninės specifikacijos ar kvalifikacinių reikalavimų?
	

	9. 
	Prašome užpildyti finansinio pasiūlymo lentelę (Lentelė Nr. 2).
	




Lentelė Nr. 2. Finansinio pasiūlymo lentelė. 
	Eil. Nr.
	Klausimas
	Tiekėjo atsakymas

	1.
	Preliminari siūloma kaina (jei pagal techninės specifikacijos reikalavimus pirkimas skaidomas į dalis, pateikite preliminarią pasiūlymo kainą kiekvienai pirkimo daliai atskirai)
	


 
Perkančioji organizacija įvertins tiekėjų siūlymus, tačiau neįsipareigoja atsižvelgti į visus siūlymus. Visų rinkos konsultacijos dalyvių (nenurodant pavadinimo) siūlymai ir atsakymai, išskyrus dėl pateiktų paslaugos kainų, bus paskelbti viešai CVP IS prie rinkos konsultacijos dokumentų ne vėliau kaip iki pirkimo pradžios.

